GiliGold/VAD_KnessetCorpus huggingface dataset:
ישראל חסון: סעיף (א)(1) זה דוח שהיצרן מייצר אצלך מפס הייצור שלו, נכון?
ישראל חסון: סעיף (2) זה כבר מה שאני מקבל מהתאגיד.
ג'וש פדרסן: אם מדובר על יצרן שהתקשר עם גוף מוכר הוא לא יצטרך לדווח את סעיפים קטנים (2), (3) – הגוף המוכר יפעיל את כל המנגנון הזה וידווח על זה.
ישראל חסון: אם יש לך פער?
ג'וש פדרסן: פה נדרשים כל הנתונים האלה כדי לעשות את הבקרות לא רק בשלב נקודות הקצה.
ג'וש פדרסן: אתה חייב נקודות ביניים בשביל ההצלבות.
ג'וש פדרסן: לכן הכנסנו את העניין גם ברמת האיסוף ולדעת מאיפה.
ג'וש פדרסן: בלי זה אי אפשר לעשות הצלבות.
ניר קנטור: להערה שלי לגבי הסף – אני לא יודע אם זה פותר את זה לחלוטין כיוון שהסף זה מי שמבצע את זה עבורי, קרי הרשות המקומית.
ניר קנטור: אני יודע את זה רק כאשר זה הגיע אליי כחומר למִחזור.
ישראל חסון: אני מזכיר לך שבסופו של יום, גם אם עשתה את זה הרשות המקומית, אתה משלם על טונז'.
ישראל חסון: זאת אומרת, אתה מקבל את הנתון.
ישראל חסון: אם אתה עושה את זה לבד, בוודאי שכדאי שתהיה אחראי.
ניר קנטור: אני מדבר בעיקר על מה שהולך מול הרשות.
ישראל חסון: גם מול רשות אתה משלם על טונז'.
אתי בנדלר: השאלה אם יש לו גם סוגי החומר.
ישראל חסון: אתה לא משלם על טונז'?
ניר קנטור: אני משלם על טונז'- - -
ישראל חסון: הרי מה שקורה, הוא לוקח את המוצר – הוא ייצר אותו – אז יש לו דיווח ראשוני שהוא צריך לדווח; אז הוא דואג שיאספו, והוא משלם על האיסוף.
אתי בנדלר: השאלה היא האם הוא משלם לפי סוגי החומר.
גלעד ארדן: לא, אבל הוא מקבל את החומר, ומישהו אחר כך ממיין אותו- -
ישראל חסון: ומדווח לו, והוא משלם.
גלעד ארדן: זה מטעמו, זה לא קורה לבד.
ישראל חסון: מאחר שהוא עושה את זה פה באופן עצמאי הוא מחויב לתת את כל השרשור הזה.
ישראל חסון: אני מבין את מר כץ.
ישראל חסון: לפי זה, אמרנו שהדיווח יהיה אחת לחצי שנה כי זה הרבה עבודה או שתצטרפו לתאגיד כזה או אחר.
ישראל חסון: זה יחסוך לכם את (2) ו-(3), ואז תוכלו להוציא רק את הייצור.
אוהד אורנשטיין: הערה טכנית: יש פה דרישה לקיבולת.
אוהד אורנשטיין: לקיבולת אין משמעות.
אוהד אורנשטיין: אם זאת שקית, הקיבולת של שקית לא קיימת, ואם זה בקבוק, בסופו של דבר הוא נדחס לאבקה או לפירורים.
אוהד אורנשטיין: לכן הדרישה גם לקיבולת וגם למשקל, אני לא מבין מה המשמעות שלה.
ישראל חסון: למה אתה לא מבין את המשמעות?
אוהד אורנשטיין: כי היא לא קיימת.
אוהד אורנשטיין: בשקית נארז בסופו של דבר מוצר, ואז יש לה קיבולת.
אוהד אורנשטיין: ברגע שהיא נמכרת היא לא נמכרת כקיבולת, אלא על-פי משקל.
ישראל חסון: אתה לא צודק.
ישראל חסון: אתה מדבר על הקיבולת של האריזה, לא על הקיבולת שהיא יכולה להכיל בתוכה.
ישראל חסון: אם הקיבולת של האריזה – של השקית – היא אפס אתה מטפל בתצורה שלה, לא בתצורה של הבלון, אז לקיבולת יש משמעות.
ישראל חסון: סלח לי שאני שואל אותך, אבל אם אתה רוצה לייצא עכשיו לארצות-הברית מכולה של צינורות פלסטיק בקוטר גדול – לקיבולת יש משמעות?
אוהד אורנשטיין: לא בדיווח.
ישראל חסון: לקיבולת יש משמעות?
אוהד אורנשטיין: ודאי שיש משמעות.
ישראל חסון: שטח זה גם חלק מעלות ההטמנה.
אוהד אורנשטיין: בסופו של דבר כשזה מגיע לשלב ההטמנה אין לזה משמעות, הדבר נעלם.
ישראל חסון: מאיפה את מגיעה לזה?
לאה ורון: זה מה שמר אורנשטיין הזכיר.
ישראל חסון: זה מה שהוא הזכיר, אבל זה לא בהכרח.
ישראל חסון: בכל שרשור עלות ההפחתה - - האם אני צריך לשים עשרה מכלים ליד סופרמרקט כי זורקים הרבה מאוד בקבוקים עם נפח או שצריך לשים רק אחד?
אוהד אורנשטיין: אבל אם קניתי אורז, אחרי שהשתמשתי בו נפח האריזה לא קיים, כי האריזה הופכת להיות שקית.
ישראל חסון: נכון.
אוהד אורנשטיין: לכן מה שקובע זה המשקל.
ישראל חסון: גם המשקל וגם - - -
אוהד אורנשטיין: אם היו מכונות איסוף בסופר- -
ישראל חסון: "אם" ו"אם" ו"אם".
אבי כץ: אתה מדבר על הנפח אחרי שמכווצים- -
ישראל חסון: רבותיי, סעיף 7(א) (1), (2), (3).
אתי בנדלר: השינויים הם כדלקמן: במקום "אחת לרבעון" יבוא "פעמיים בשנה"; יובהר שמדובר בפסקה (1) בקיבולת האריזה ובמשקל האריזה, ותיתוסף הוראה בסעיף זה: "סוגי חומר" – "הסוגים האמורים בסעיף 6".
ג'וש פדרסן: הייתה עוד הערה על פירוט יתר האחראים לפינוי פסולת.
אתי בנדלר: זה כבר מופיע אצלנו בנוסח.
אבי כץ: ההבהרה חשובה, שברגע שהיבואן התקשר ושילם האחריות עברה לגורם האוסף.
אתי בנדלר: זה מופיע בסעיף אחר, בסעיף 9 בהמשך.
דן כרמלי: יש בעייתיות עם "פרטי האחראים לפינוי פסולת שממנו נאספו" – כיצד היצרן או היבואן יוכלו לדעת ולציין בדיוק מי הרשות המקומית ומיהם הרשויות המקומיות שבהם נאספה הפסולת
ג'וש פדרסן: אם הוא מבצע בעצמו.
ישראל חסון: אם אתה מפנה את זה באמצעות תאגיד כל הסעיפים האלה (2), (3) לא רלוונטי לך.
ישראל חסון: רק אם אתה עושה את זה עצמאי.
דן כרמלי: אם אני מתקשר עם גוף מוכר, נכון.
דן כרמלי: אבל גם הגוף המוכר, לא ברור לי- - -
ישראל חסון: עורך דין כרמלי, בסופו של דבר מנסים פה לעשות סדר ולצמצם גורמים אחראים ולהגדיל את האחריות על כל גורם כזה.
ישראל חסון: אני מבין אתכם?
נטע דרורי: מצוין.
ישראל חסון: כשבן אדם יבוא ויגיד שהוא מפנה לעצמו את הפסולת, אני רוצה להקשות עליו במידה כזאת או אחרת כדי שלא אמצא את זה בפינות חשוכות כאלה ואחרות.
ישראל חסון: זאת כל הכוונה.
דן כרמלי: מצוין, אדוני.
דן כרמלי: היה חשוב לי שיהיה ברור באופן חד משמעי.
אתי בנדלר: אני מזכירה שהמשרד ימציא לוועדה סעיף בקשר לשמירת סודיות הפרטים.
ישראל חסון: נצביע על 7(א)(1), (2), (3): מי בעד?
ישראל חסון: הצבעה בעד סעיף 7(א)(1)-(3) – רוב נגד – אין נמנעים – אין סעיף 7(א)(1)-(3) התקבל.
ישראל חסון: סעיף 7א כולו מאושר עם השינויים.
אופיר אקוניס: אני מצטער על האיחור.
אופיר אקוניס: אני בתוך דיון סוער בוועדה לענייני ביקורת המדינה בנושא רשות השידור.
אופיר אקוניס: אני לא יודע אם החליטו גם לעסוק בזה.
אופיר אקוניס: אנחנו נעסוק בזה בסוף החודש שוב.
אופיר אקוניס: אני מקווה שזה כבר עלה על סדר-היום --
לאה ורון: ודאי.
אופיר אקוניס: --כאשר מונה אתמול יושב-ראש חדש ואנחנו נארח אותו פה ונעסוק, כפי שעסקנו בשנה וחצי האחרונות, בנושא רשות השידור.
אופיר אקוניס: היום, הישיבה הזאת, הישיבה השלישית במספר של הוועדה, היא בנושא: יבוא חלקי חילוף לכלי רכב - מעקב וביצוע.
אופיר אקוניס: אני מודיע שאנחנו לא פותחים היום דיון.
אופיר אקוניס: אנחנו במעקב וביצוע, וכך גם זה הוגדר ועלה על סדר-היום.
אופיר אקוניס: היו כאן שני מפגשים - האחד ב-28 ביולי 2009, והשני בפברואר 2010 - ודרשנו אז, אדוני המנכ"ל, ממך, וכרגיל אני מודה לך על השתתפותך, ואתה בכלל מכבד את הכנסת, ואני חושב שזה דבר ראוי לשבח שמנכ"ל משרד ממשלתי מכבד את הכנסת ואת ועדותיה, ואתם גם זוכים לשיתוף פעולה הדוק של ועדת הכלכלה.
עמיר פרץ: אדוני היושב-ראש, מה שאתה אומר מוזר.
עמיר פרץ: כל מנכ"ל שמכבד את הכנסת ראוי לשבח, אבל לא צריך לציין זאת כי זה מובן מאליו.
עמיר פרץ: מנכ"ל שלא מכבד את הכנסת ראוי לגינוי.
עמיר פרץ: זו הנורמה ולא הפוך.
אופיר אקוניס: חבר-הכנסת פרץ, אני מקבל את דבריך.
אופיר אקוניס: ואכן, מי שראוי לגינוי יגונה.
אופיר אקוניס: אבל, פה יש מנכ"ל שראוי לשבח.
אופיר אקוניס: מר גנות, הוועדה דרשה ממך אז, בשיתוף עם אנשי המקצוע - מר יצחקי כאן - לקיים בחינה מחודשת של הוראות נוהל 0707 שעניינו רישוי חלקי מרכב חליפיים לכלי רכב ולהעביר לוועדת הכלכלה.
אופיר אקוניס: קבענו זמן וכדו'.
אופיר אקוניס: ביקשנו גם מהמנכ"ל לחדש את ההידברות עם יבואני חלקי החילוף בתמורה למשיכת עתירתם לבג"ץ כדי לאפשר את בחינת הנוהל.
אופיר אקוניס: אם אינני טועה, אני מבין ששני הדברים בוצעו.
אופיר אקוניס: מנכ"ל משרד התחבורה הודיע לי שאנשי צוותו הגיעו בהנחייתו להסכם בכתב החתום על-ידי מר יצחקי, סמנכ"ל בכיר לתנועה במשרד התחבורה, בדבר נוהל 0707.
אופיר אקוניס: אני מבין גם שהעתירה נמשכה.
אופיר אקוניס: כזכור, קיימנו דיון נוסף בתחילת השנה הזאת, ב-1 בפברואר, בדבר אי-קיום הסכם שנחתם עם היבואנים על-ידי מי שאמור לקיימו, ואנחנו הנחנו אז, בפברואר, את הסיכום שהגיעו אליו ב-8 בנובמבר 2009 שלא יושם בשטח.
אופיר אקוניס: אם אינני טועה, אתה, המנכ"ל, השתמשת בביטוי "יקויים ככתבו וכלשונו", אבל אני לא זוכר אם זה ציטוט מדוייק.
אופיר אקוניס: אמרת גם שבעצם המדינה, משרד התחבורה, תעמוד בהסכמות שהושגו עם היבואנים בנובמבר, ואתה נותן כרטיס חופשי לייבוא.
אופיר אקוניס: לאחר שפנו אלי היבואנים שוב וטענו שהמשרד אינו עומד בסיכומים וששוק חלקי החילוף התחליפיים תקוע בשל אי-ישום החלטות המשרד והוועדה על-ידי פקידים מסויימים במשרד התחבורה, הודעתי על כינוס הישיבה הזאת.
אופיר אקוניס: אני מבקש: אני לא רוצה לקיים יותר דיונים בעניין הזה.
אופיר אקוניס: אני חושב שמיצינו את הדיונים, מיצינו את ההסדרים ומיצינו את ההבנות.
אופיר אקוניס: אני מקווה לשמוע כאן אם יש סיכום, ואני גם מקווה שיעמדו בסיכום הזה וייפתח השוק לתחרות אמיתית, כמובן תוך בדיקת האיכות הנדרשת מחלקי החילוף על מנת שיעמדו בסטנדרטים הבטיחותיים הנדרשים שכל כך חשובים לנו.
אופיר אקוניס: המנכ"ל, אני מבקש שתעדכן.
אופיר אקוניס: אנחנו בישיבת מעקב וביצוע.
אופיר אקוניס: אני חוזר: אנחנו לא פותחים דיון מחודש.
אופיר אקוניס: כמובן שכל אחד יוכל לומר את דברו, ובראש ובראשונה חברי-הכנסת, אבל אנחנו לא בדיון מחודש.
יעקב גנות: לאחר שאנחנו בחנו את כל ההערות של הנוהל, ששימש כבסיס להחלטה הקודמת של הוועדה, בחנו, ישבנו, כצוות פנימי, וישבנו עם היבואנים וגיבשנו - לא נוח לי להגיד, אך זה לא אני, אלא אנשי משרד התחבורה; מר יצחקי ומר פלור ישבו אתם, סיכמו נוהל וחתמו כל הגורמים.
יעקב גנות: אתמול הנושא- - -
אופיר אקוניס: אתמול?
אמנון כהן: בזכות הדיון.
אופיר אקוניס: טוב שקבענו.
יעקב גנות: ידענו שה-12 לחודש הוא תאריך סופי.
יעקב גנות: אני מקווה, שבזה, למעשה, סיימנו את הסאגה הזאת, שלצערי ולמרות--
אופיר אקוניס: שנה.
יעקב גנות: --שלא משרד התחבורה ולא היבואנים, היו פה הרבה מאד אמוציות, אינטרסים.
יעקב גנות: אבל, סופית הנוהל קיים וחתום.
יעקב גנות: אני מבקש להודיע בצורה חד-משמעית: קודם כל, אנחנו מבקשים עוד עשרה ימים, וזה כבר לא קשור לוועדה, כדי שנוכל לנסח אותו ניסוח משפטי, אבל ללא שינוי בכהוא זה במהות הנוהל.
יעקב גנות: בזה אני מבקש לראות- - -
עמיר פרץ: אני מתנגד.
אופיר אקוניס: חבר-הכנסת פרץ, תן למנכ"ל.
אופיר אקוניס: הוא יודע מה הוא אומר.
יעקב גנות: אנחנו לא נבוא עוד פעם.
עמיר פרץ: אולי פרט - - -
יעקב גנות: אני מקווה שלא נבוא עוד פעם.
אופיר אקוניס: מר יצחקי, בשלושה משפטים, יתן לנו את עיקרי ההסכמות.
יעקב גנות: אני רק רציתי להדגיש שמהרגע כל טענה - או למשטרה או לוועדה לענייני ביקורת המדינה - וועדת הכלכלה ומשרד התחבורה סיימו את תפקידם בתחום הזה.
יעקב גנות: יש נוהל, יש חתימות, ו מי שלא בסדר שיתלוננו נגדו.
יעקב גנות: בזה סיימנו.
יעקב גנות: אני חושב שזה בסדר.
אופיר אקוניס: אני מאד-מאד מקווה.
אופיר אקוניס: אנחנו רק נשמע עכשיו את עיקרי הסיכום מפי מר יצחקי.
אופיר אקוניס: אחר כך אולי נשמע את הצד השני לעניין אם הם מקבלים.
אופיר אקוניס: כמובן שחתמו, ואני מבין שהמצב משביע רצון מבחינתם.
אופיר אקוניס: אני לא יודע, אבל נשמע תכף.
עוזי יצחקי: נעשה את זה ממש בקצרה.
אופיר אקוניס: ממש טלגרפית.
אופיר אקוניס: קראתי את הפרוטוקולים של שתי הישיבות הקודמות - ויצא לי לקרוא ב-24 השעות הרבה פרוטוקולים, גם של דברים נוספים, כולל לגבי רשות השידור ודברים אחרים - קודם כל, מתקיימות פה ישיבות כל כך יסודיות בדברים שלכאורה לציבור אולי נראים פרוזאיים.
אופיר אקוניס: אבל, באמת גם הישיבה ביולי וגם הישיבה בפברואר היו כל כך יסודיות, שאני ממש מקווה שהדיון הזה יהיה קצר ככל האפשר, כדי לעדכן ולשמוע שמה שעשינו פה במשך שנה, כמובן שאתם יצאתם לַהידברות וכולם הלכו מפה החוצה, ולא ברציפות- - -
עמיר פרץ: איפה המסמך?
אמנון כהן: האם יש מסמך?
אופיר אקוניס: אני שומע ורואה שהוא הונח.
עוזי יצחקי: אעשה את זה ממש בקצרה.
עוזי יצחקי: בעדכון הנוהל אנחנו נתנו מענה לשני פרמטרים עיקריים.
עוזי יצחקי: הדבר הראשון הוא שמירה על רמת הבטיחות ואי-פשרות בענייני איכות החלקים.
עוזי יצחקי: החלק השני - וזה גם מסתדר ומשתלב עם דברי חברי-הכנסת לפני שנה בדיון פה, במיוחד עם דברי חבר-הכנסת עמיר פרץ - הוא לגבי עניין של היבטים צרכניים.
עוזי יצחקי: כלומר, בשני הדברים האלה אנחנו נתנו מענה.
אופיר אקוניס: אגב, ההיבט הצרכני הוא הסיבה להתכנסות הישיבות אצלנו.
עוזי יצחקי: אנחנו עדכנו את הנוהל בהתאם.
לאה ורון: מר יצחקי, יש לכם את הנוהל ?
אופיר אקוניס: חבר-הכנסת אמנון כהן, היית יושב-ראש ועדת הכלכלה.
אופיר אקוניס: אפשר לשנות את שמה ל"וועדת הכלכלה, הצרכנות והסרת חסמים" אולי בכנסת ה-19.
אמנון כהן: "כלכלה" זה בסדר.
אופיר אקוניס: מר יצחקי, אתה, בהחלט, צודק.
אופיר אקוניס: ודאי שמה שהביא אותנו לכאן בדיון הראשון ביולי 2009 היה ההיבט הצרכני.
עוזי יצחקי: אנחנו נאשר חלקים ממפעלים שהם מאושרים בלבד, מפעלים שבאמת יוכיחו תקינה פנימית ותהליכי אבטחת איכות.
עוזי יצחקי: אלה חלקים שמשוּוקים במדינות אירופה ובארצות-הברית, ואנחנו כאן לא ממציאים את הגלגל.
עוזי יצחקי: אם יש דברים ואי-התאמות ומוסך או שמאי או כל גוף אחר רואה שהחלק לא מתאים - לא ירכיב אותו, לא ישים אותו, יודיע לנו, ואנחנו נטפל ונבדוק.
עוזי יצחקי: אנחנו נבדוק את התלונות של הלקוחות.
עוזי יצחקי: כל מי שיושב פה הוא לקוח שלנו.
עוזי יצחקי: הדבר הזה חשוב מאד.
עוזי יצחקי: אנחנו נבצע בקרה, ובקרה מחמירה, וגם זה צף ועלה בשנה האחרונה.
עוזי יצחקי: היו מספר טענות כנגדנו על החמרת יתר, אבל בזה אני חוזר ומבהיר - וגם ועדת הכלכלה נתנה לזה גיבוי מלא - שבכל עניין של חריגה מהנהלים, חריגה ברמת איכות ופגיעה בבטיחות אפשרית של משתמשי הדרך, אנחנו נפעל בחומרה, ועשינו את זה.
עוזי יצחקי: יש פה אנשים שגם יושבים בחדר שהוטל עליהם מצרך מכס, כך שאי-אפשר לבוא ולהגיד שאנחנו מקלים ומעלימים עין.
עוזי יצחקי: אנחנו נבצע בדיקות השוואתיות מדגמיות לייבוא חלקי מִרכּב,--
זאב פרידמן: לפי מה אתם יודעים האם החלק בטיחותי או לא?
עוזי יצחקי: --דברים שנהוגים, שאנחנו עושים אותם גם בדומה לצמיגים היום.
עוזי יצחקי: כמובן, כמו שציינתי, כל חלק שיימצא לא מתאים ייאסר לייבוא, וגם יהיו יצרנים כאלה שלא יורשו להיכנס.
זאב פרידמן: מה זה "חלק לא מתאים"?
עוזי יצחקי: תן לי לסיים, ואנחנו נענה לך על כל השאלות.
עוזי יצחקי: אני בטוח שאנחנו לחיות עם הנוהל המעודכן בצורה טובה.
עוזי יצחקי: אנחנו תיקנו את הדברים.
עוזי יצחקי: אני חושב שלא התפשרנו ברמת בטיחות.
עוזי יצחקי: הדברים הם עם פנים לעבודה.
אופיר אקוניס: מר פרידמן, בבקשה.
זאב פרידמן: אני חושב שבנוהל שנחתם יש לא מעט בעיות וחסרים, אבל זה לא המקום ולא הזמן להתייחס אליהם.
זאב פרידמן: אנחנו ננסה להגיד למשרד התחבורה, באופן עקרוני, על הנוהל עצמו.
זאב פרידמן: אדוני היושב-ראש, יש ויכוח עקרוני, שהתגלע כאן בפני הוועדה, מהי ההגדרה והאם יש בעיה בטיחותית באותם חלפים, ואם אין פה בעיה בטיחותית.
זאב פרידמן: המועצה לצרכנות נדברה לפחות עם יבואן אחד ועם עורך-הדין אחד מהם, והגענו למסקנה שתוקם ועדה שתבדוק באלו חלקים יש היבטים בטיחותיים.
זאב פרידמן: לחלקים שיש בהם בטיחות חייב להיות תקן.
זאב פרידמן: חייב להיות משהו שאליו אנחנו מייחסים, בודקים ומשווים בין חלקים.
זאב פרידמן: אנחנו צריכים לקבוע רמה מינימלית של מה מותר ומה אסור.
זאב פרידמן: אי-אפשר לבוא ולהגיד "אנחנו נבדוק".
זאב פרידמן: לפי מה תבדקו?
זאב פרידמן: לפי אלו פרמטרים?
זאב פרידמן: לפי ההשוואה לְמה שמייצר היצרן?
זאב פרידמן: אז, אדרבא תגידו ותכריזו בפני הוועדה שזה באמת התקן שעליו אתם מתכוונים לפעול.
זאב פרידמן: תגידו שזה התקן.
זאב פרידמן: בנוסף, בשוק קיימים חלפים ברמות שונות.
זאב פרידמן: אמנם בזה אין בינינו הסכמה, אבל יש בשוק חלפים ברמות שונות, וחייבים למצוא את הדרך שבה אותם חלפים יסומנו בדרך שצרכן יידע מה זה חלפים חליפיים ומה הם חלפים - - -
עמיר פרץ: אל תתחיל מחדש.
עמיר פרץ: תן לנו בבקשה עזרה.
עמיר פרץ: האם אתה יכול להתייחס למסמך?
זאב פרידמן: האם לתת התייחסות פרטנית?
עמיר פרץ: מקום שאתה מסכים - אין בעיה ואל תתייחס.
עמיר פרץ: תתייחס למקום שאתה לא מסכים.
עמיר פרץ: אחרת, אתה עכשיו נותן לנו - - -
אמנון כהן: ברמה עקרונית.
זאב פרידמן: אם היושב-ראש יאשר, אסביר לך בגדול איך עובד הנוהל.
עמיר פרץ: את זה אני יודע.
עמיר פרץ: אני שואל לגבי המסמך.
אופיר אקוניס: חבר-הכנסת פרץ, הודעתי, בצורה די ברורה, שאנחנו לא פותחים את הדיון.
אופיר אקוניס: אנחנו שמענו את הסיכום.
אופיר אקוניס: דרך-אגב, אנחנו רוצים לשמוע גם את עמדת הצד השני לסיכום.
עמיר פרץ: אבל, אדוני היושב-ראש, אם יש ארבעה גורמים, ויהיו מכובדים ככל שיהיו, שהגיעו להסכמות, ואני מאד מעריך זאת וזה יפה מאד - ואני מניח שהדרך בה אתה פעלת בהעמדת הדברים בצורה חד-משמעית כפי שהעמדת סייעה לגורמים השונים להגיע ועל כך תבורך - עם כל הכבוד, לא כל מסמך הוא תורה מסיני, ויתכן שיש פגמים שרגע לפני שהמסמך הופך לאיזו שהיא משנה סדורה לשנים רבות אנחנו יכולים לתרום במשהו.
עמיר פרץ: לכן, אני בא ומבקש מהאנשים: תתייחסו לנקודות שנראה לכם שהן בלתי-אפשריות מבחינתכם.
עמיר פרץ: להסביר מחדש את כל הקונצפציה, כפי שאתה מבין, היושב-ראש בצדק לא- - -
עמיר פרץ: תתייחס למסמך.
עמיר פרץ: יכול להיות שיש איזו שהיא נקודה נוספת.
אמנון כהן: את הנקודה החשובה הוא העלה לגבי - - -
עמיר פרץ: יכול להיות שאת הנקודה הזאת, נקודת ההתייחסות לאופן שבו קובעים את רמת חלק החילוף - יכול להיות שתבדוק לנו באיזה מקום במסמך ניתן כן לגבות ולתת - - -
דובר: זה כן דיון או לא דיון על המסמך?
עמיר פרץ: על המסמך?
עמיר פרץ: בוודאי.
דובר: הוא אמר שאין.
זאב פרידמן: אדוני היושב-ראש, רק שיהיה ברור שהמסמך - - -
אופיר אקוניס: נכון, אנחנו יודעים.
זאב פרידמן: אבל, שוב, מה שאנחנו מציעים: כמו שהוסכם, שבנושאים שיש בהם בטיחות, את זה תקבע ועדה מקצועית.
זאב פרידמן: אני חייב לומר, שלצערי הרב, אני שומע דברים אחרים מכל מיני מהנדסים שחלקם טוענים שחלקים הם כן בטיחותיים, ואחרים טוענים שהם לא בטיחותיים.
זאב פרידמן: תשב ועדה מקצועית ותחליט מה בטיחותי.
זאב פרידמן: לאותם חלקים בטיחותיים חייבים לקבוע תקן שיחייב את כולם.
זאב פרידמן: זה הדבר החשוב ביותר.
זאב פרידמן: זה לא מה שמופיע, משום שהמסמך שגובש לא מצביע מהו התקן לפיו ייבדקו חלקים.
זאב פרידמן: אין לך שום נקודת התייחסות לבוא ולהגיד: "חלק זה הוא...".
אופיר אקוניס: אם אינני טועה, משרד התחבורה כותב שאומצה התקינה האירופאית.
דובר: אין שום תקינה - - -
זאב פרידמן: אם משרד התחבורה טוען שאין תקינה אירופאית- - -
אופיר אקוניס: מר פלור, זה מה שכתוב.
אופיר אקוניס: זה מה שכתוב פה בסעיפים 1 ו-2 בהסכם.
זאב פרידמן: אין תקינה אירופאית.
אופיר אקוניס: כתוב.
לאה ורון: אדוני, כתוב: "נכון לעתה, לא קיימת תקינה מחייבת לבקר את.
לאה ורון: ..".
אופיר אקוניס: נכון, אבל היא מתחילה בזה ש"מדינת ישראל אימצה את התקינה האירופאית בתחומי...".
לאה ורון: תקרא גם את הסיפא.
אופיר אקוניס: יש גם המשך.
אופיר אקוניס: אולי מי שחתם פה יציג בקצרה.
אופיר אקוניס: מי מייצג את פורום היבואנים?
אופיר אקוניס: אתה לא חתום.
אופיר אקוניס: חתומים צבי יוזנט ומר רייס.
גדעון רייס: מר רייס זה אני, והוא (?) ידבר.
אופיר אקוניס: תחליטו.
אופיר אקוניס: אחד מכם ידבר.
אופיר אקוניס: מר פלור, בבקשה.
אבנר פלור: מכיון שכמו שנכתב גם במסמך אין תקינה אירופאית מחייבת לנושא חלקי חילוף תחליפיים, מה שעשינו כאן הוא שבמידה וישנה תלונה היא נבדקת בכפוף לחלק המקורי ובכפוף למפרט היצרן.
אבנר פלור: היצרן קובע את ערכי הסף שעל פיהם יוצר ונבדק החלק.
אבנר פלור: בנוסף, אלה חלקים שמשווקים לאירופה, וזה נכתב במסמך עצמו.
דובר: איזה יצרן?
דובר: של החלקים המקוריים?
דובר: של הרכב המקורי?
אופיר אקוניס: מר רייס או מישהו מטעמכם, בבקשה.
אופיר אקוניס: אם אינני טועה, ואינני זוכר אם גם בישיבה הראשונה היית פה, עורך-דין גלרט ייצג בשנה האחרונה- - -
אלון גלרט: לא.
אלון גלרט: בשנייה.
אופיר אקוניס: זהו, משלב מסויים.
לאה ורון: מר גלרט, תאמר בבקשה את מי אתה מייצג.
אלון גלרט: את איגוד היבואנים, יבואני חלקי מרכב.
אופיר אקוניס: הוא לא חתם על המסמך.
אופיר אקוניס: חתמו השניים האחרים.
אופיר אקוניס: אבל, הוא רוצה פה להביע את דבריו.
אלון גלרט: כשאני יושב כאן, אני נזכר בסיפור של הרבי והעז, משום שבשונה מגורמים אחרים הכניסו לנו לתוך הדירה, לתוך החדר הקטן שלנו, עז ענקית.
אלון גלרט: היום, בעקבות העתירה, בעקבות הדיונים ובעקבות הפניות, לקחו את העז הענקית הזאת והכניסו במקומה עז גדולה ובינונית.
אלון גלרט: מסתכלים עלינו כאן, ויש כל מיני גורמים שגם זה די לזרא להם מכל מיני סיבות שאני יכול רק לנחש אותן.
אלון גלרט: לכן, קודם כל, נזכור שבשונה מהרבה מאד גורמים שחלקם יושבים כאן, יש עלינו נוהל ויש עלינו פיקוח.
אלון גלרט: הרבה מאד גורמים, הרבה מאד חלפים שמורכבים ברכבים, אין לגביהם שום נוהל שחל ואין שום פיקוח.
אלון גלרט: אנחנו בעניין הזה במצב שיש לנו את הפיקוח הכי משמעותי.
אלון גלרט: נכון, אנחנו מודים למשרד התחבורה, וחתמנו על ההסכם, ואנחנו לא נצא כנגד ההסכם שחתמנו.
אלון גלרט: אבל, צריך לזכור דבר אחד: אנחנו כרגע עדיין חיים עם עז לא קטנה.
עמיר פרץ: עדיין חתמת, חביבי.
עמיר פרץ: האם אנחנו משתתפים בחאפלה עכשיו של העז?
עמיר פרץ: ! בענייני עזים אנחנו מומחים.
עמיר פרץ: תקציבי המדינה - הכל זה ענין של עזים.
עמיר פרץ: אבל, בסוף, כשאתה מסכים, הסכמת שזה - - -
אלון גלרט: אני מסביר.
אלון גלרט: חתמנו ואנחנו מסכימים, אבל צריך לזכור דבר אחד: --
עמיר פרץ: חתמת - חתמת.
אלון גלרט: --אנחנו עדיין מופלים לרעה ביחס לאחרים, וכדאי שנזכור את זה.
אופיר אקוניס: חיים נאור מחברת "לובינסקי" ידבר שתי דקות.
חיים נאור: אני חיים נאור, מנהל אגף החלפים בחברת "לובינסקי".
חיים נאור: היום אני ב"לובינסקי", ואני בעל ידע וותק של עשרות שנים בחלפים.
חיים נאור: קודם כל, אני מברך את משרד התחבורה שעשה את שנת הצמיג והקים ועדה בנושא צמיגים, וראה בתחום הצמיגים נושא חשוב.
חיים נאור: נושא חשוב לא פחות הוא תחום חלקי התאונות, והוא אקוטי.
חיים נאור: אף אחד לא בדק אף פעם בגלל אלו חלקים בתחום הזה נהרגים אנשים.
חיים נאור: לא יכול להיות שיש תקנה או נוהל שהיה 0407 ותוקן ל-0707.
חיים נאור: עכשיו, בחשכת הליל הלכו יבואני התחליפים עם משרד התחבורה, לא הכניסו אף אחד מאיגוד יבואני הרכב לתהליך הזה, ואופס - הנה שינו פתאום נוהל.
חיים נאור: מותר לכם לעשות הכל.
חיים נאור: מותר לכם.
חיים נאור: זה לא טוב.
חיים נאור: זה מריח לא טוב.
חיים נאור: לא יכול להיות דבר כזה.
חיים נאור: לא יכול להיות שבנוהל כזה שאתם מכניסים פה לא יהיה סוג חומר.
חיים נאור: איך יכול להיות שמישהו ייבא חלק, ואין טולרנסים ואין שום דבר ולא צריך מידות.
חיים נאור: מספיק שכתוב "מידותיו".
חיים נאור: מה זה "מידותיו"?
חיים נאור: מידותיו הכלליות?
חיים נאור: האם בטולרנסים של מילימטר או של 10 ס"מ?
חיים נאור: של כמה?
חיים נאור: מדובר בסוג חומר.
חיים נאור: היום, ומעשית, לא תיאורטית, אפשר לקחת פגוש או מכסה מנוע מנייר או מקרטון ולשים אותו, כי החומר לא חשוב.
חיים נאור: כי התצורה לא חשובה.
חיים נאור: איפה אנשי המקצוע?
חיים נאור: כמהנדס, אני אומר לכם שהנוהל הזה גרוע.
אלון גלרט: כמהנדס או כיבואן רכב?
חיים נאור: אני אומר לכם כמהנדס.
אלון גלרט: אני רוצה להבין.
אלון גלרט: כאינטרסנט או- - -?
חיים נאור: אני לא אסחף לקריאות ביניים.
אופיר אקוניס: אתה לא בקריאות אלא בזכות דיבור.
אופיר אקוניס: קריאות ביניים זה מי שמפריע לך.
חיים נאור: אבל, מפריעים לי.
אופיר אקוניס: אבל, תתכנס לסיכום.
חיים נאור: מה שאני אומר שוב: אני מבקש שתקום ועדה של אנשים שבאמת מבינים בנושא, וילכו לכיוונים אמיתיים.
חיים נאור: אני מדגיש פה שאין לי, ואני מוכן לדבר בשם איגוד יבואני הרכב, גם להם אין התנגדות לתחרות.
חיים נאור: אני בעד יבוא אלטרנטיבי, אני בעד יבוא של תחליפים אפילו, אבל שיהיו תחליפים בעלי איכות.
דובר: דרך-אגב, האם יש נוהל על חלפים מקוריים?
דובר: אין.
עמיר פרץ: הם לא חתומים על - - -
דובר: הם לא שותפים לתהליך הזה.
חיים נאור: אני יכול להציג חלקים שלכאורה נראים חלקים תמימים מאד, שגרמו לתאונות.
חיים נאור: אני יכול להראות פח חזית, שמורכב בו נועל מכסה מנוע, וכתוצאה ממנו נפתח מכסה המנוע- - -
אלון גלרט: כמה פעמים תחזרו על הסיפור הזה?
אלון גלרט: כמה פעמים?
אלון גלרט: די.
חיים נאור: אני יכול להראות פגושים--
אלון גלרט: --שעפים - - -
אופיר אקוניס: חברים, תודה רבה.
חיים נאור: ברשות היושב-ראש, אומר עוד מלה.
אופיר אקוניס: מלה אחרונה.
אופיר אקוניס: אני חייב לסיים.
דובר: רציתי להגיד שאנשים- - - לא הצלחנו לדבר.
חיים נאור: אני פשוט מבקש שתקום ועדה של אנשים שמבינים בעניין, שהוועדה הזאת תסכם.
אופיר אקוניס: רבותי, אלא אם כן לחברי-הכנסת יש מה להגיד- - -
אופיר אקוניס: לא, אני לא יכול.
אופיר אקוניס: אנחנו לא פותחים דיון מחודש.
אופיר אקוניס: אפשר לבקש דיון חדש.
אופיר אקוניס: אבל, אנחנו לא פותחים דיון מחודש.
איתי בן-חיים: מה קרה לנוהל הקודם שהוצג בוועדה ושמשרד התחבורה הגן עליו בחירוף נפש?
איתי בן-חיים: איפה הנוהל הזה נעלם?
אופיר אקוניס: חברים, אני ביקשתי לקיים דיון בנושא הזה, והנושא הזה הגיע לידי חתימה אתמול בשעות הערב.
ישראל צרפתי: בלי בעלי המקצוע.
ישראל צרפתי: איפה אנחנו בעלי המקצוע, איגוד המוסכים?
ישראל צרפתי: אני מרכיב כל יום חלקים מתחת לכל ביקורת.
עוזי יצחקי: אז, אל תרכיב.
אופיר אקוניס: שמענו את עמדתכם בישיבה הקודמת.
ישראל צרפתי: מה זה "אל תרכיב"?
ישראל צרפתי: חברת הביטוח שולחת לי את החלקים.
ישראל צרפתי: למה לאפשר אותם בכלל?
ישראל צרפתי: למה אתם מאפשרים להכניס את החלקים האלה?
אופיר אקוניס: חברים, הישיבות היו.
אופיר אקוניס: הישיבות נשמעו.
ישראל צרפתי: למה להכניס את החלקים האלה לארץ בכלל?
ישראל צרפתי: למה לאפשר אותם?
אופיר אקוניס: כי אנחנו בעד הגברת התחרות וגם הבטיחות.
אלון גלרט: כדי שאולי יהיה יותר זול.
ישראל צרפתי: זה לא יותר זול.
ישראל צרפתי: אני אוכיח לך היום שיש חלקים חליפיים שהם יותר יקרים ממקוריים.
אופיר אקוניס: רבותי, תודה רבה.
אופיר אקוניס: הישיבה הזאת הגיעה לסיומה.
ישראל צרפתי: אני לא מרכיב אותם.
ישראל צרפתי: אני מחזיר אותם חזרה.
אלון גלרט: - - -
ישראל צרפתי: שולחים לי אותם להרכבה.
אופיר אקוניס: אנחנו מברכים את משרד התחבורה על הסיכום.
יעקב אנוך: אדוני היושב-ראש, ביקשתי רשות דיבור.
אופיר אקוניס: אבל, הישיבה נעולה.
יעקב אנוך: ההתעלמות מהמציאות לא עושה אותה נכונה.
אופיר אקוניס: אנחנו מתחילים בהצעה לסדר (דיון מהיר) בנושא: פרוייקטים תחבורתיים מעוכבים במדינת ישראל - של חבר-הכנסת ישראל חסון ושל חבר-הכנסת גדעון עזרא שאיננו נמצא כאן.
אופיר אקוניס: חבר-הכנסת חסון, אני באמת לא יודע; גם אתמול עשיתי נסיעות ארוכות מאד מהמרכז למעלה-אדומים, ממעלה-אדומים לירושלים, מירושלים לעכו, מעכו לקריות ומהקריות לתל-אביב, אבל לא התרשמתי ואני שואל אותך באמת: על מה מתבססת ההצעה הזאת לדיון מהיר על פרוייקטים תחבורתיים מעוכבים?
אופיר אקוניס: אם הדבר מבוסס על איזו שהיא אמירה של בנק ישראל, אני שואל את בנק ישראל מה לו ולזה ואיפה בנק ישראל מתקשר לעניין הזה.
אופיר אקוניס: אינני זוכר שמישהו בתחום התחבורה התערב לבנק ישראל בתחום יציבות הבנקים או ברצון לעודד צרכנות בין הבנקים.
אופיר אקוניס: אנחנו לא מבינים למה הם צריכים לבוא ולומר את זה.
אופיר אקוניס: אולי לא ראיתי טוב, אבל נדמה לי שיש פרוייקטים מבוצעים רבים בתחום תשתיות התחבורה.
אופיר אקוניס: אולי תסביר על מה מדובר.
אופיר אקוניס: אני רואה שחבר-הכנסת עזרא שהגיש לא משתתף.
ישראל חסון: תודה על ההיענות.
ישראל חסון: ניגשתי לסיפור הפרוייקטים התחבורתיים בכלל מזווית אחרת, ואנחנו מדברים על זה קרוב לשנתיים וחצי בוועדה הזאת.
ישראל חסון: הדיון הזה התחיל מתפישת עולם וממה שאנחנו הגדרנו כמגה-פרוייקטים.
ישראל חסון: מגה-פרוייקטים זה לא הגדרה שלנו אלא הגדרה שאנחנו אימצנו אותה מהגורמים המבצעים, קרי הרשות הלאומית.
ישראל חסון: אני מבין מה התועלת שיש מאחורי ניהול מהסוג הזה של המגה-פרוייקטים, אבל אנחנו הצבענו על הסיכונים.
ישראל חסון: הסיכונים הם כדלה
ישראל חסון: לן כפי שהצבענו עליהם אז: קודם כל, אתה מגדיל את הסיכון שלך ברמת הרגישות של החברה המבצעת.
ישראל חסון: אם החברה המבצעת, שמקבלת פרוייקט כמו 531, מחליטה לא לעמוד, הפרוייקט הזה עומד תקוע.
אופיר אקוניס: זה פרוייקט שבוטל - לא?
יעקב גנות: אני אתייחס.
יצחק זוכמן: לא בוטל אלא עובר לתקציבי.
אופיר אקוניס: נדמה לי שהיה לי דיון בעניין הזה גם עם הגופים הירוקים.